Os mellores anos da nosa vida

Os mellores anos da nosa vida (en , tamén coñecido como Glory for Me e Home Again) é un filme estadounidense dirixido por William Wyler e protagonizado por Myrna Loy, Fredric March, Dana Andrews, Teresa Wright, Virginia Mayo e Harold Russell. O filme conta a historia de tres militares que se adaptan á vida civil despois de combater na segunda guerra mundial. Samuel Goldwyn inspirouse en producir un filme sobre veteranos despois de ler o 7 de agosto de 1944 un artigo de Time sobre as dificultades que experimentan os soldados que volven á vida civil. Goldwyn contratou o antigo correspondente de guerra MacKinlay Kantor para escribir o guión. O seu traballo foi publicado primeiro nunha novela, Glory for Me, que Kantor escribiu en verso branco.Orriss 1984, p. 119. Robert E. Sherwood adaptou a novela nun guión.

The Best Years of Our Lives gañou sete Premios Oscar en 1946, incluíndo o mellor filme, mellor director (William Wyler), mellor actor (Fredric March), mellor actor secundario (Harold Russell), mellor montaxe (Daniel Mandell), mellor guión adaptado (Robert E. Sherwood) e mellor banda sonora (Hugo Friedhofer)."The 19th Academy Awards (1947) Nominees and Winners." oscars.org. Consultado o 20 de novembro de 2011. Ademais do éxito entre a crítica, o filme axiña se converteu nun grande éxito comercial. Foi o filme con maior recadación e con máis espectadores dos Estados Unidos e do Reino Unido dende a estrea de Foise co vento, vendendo arredor de 55 millóns de entradas nos Estados Unidos"Domestic Total: Estimated tickets: 'The Best Years of Our Lives'." Box Office Mojo. Consultado o 10 de febreiro de 2015. o que equivale a $23 650 000."Box office: 'The Best Years of Our Lives'."  Box Office Mojo. Consultado o 10 de febreiro de 2015.

Estreouse en galego o 14 de xuño de 1994 a través da TVG.La Voz de Galicia, 18 de xuño de 1994. Páx. 83

 Personaxes 
 Myrna Loy como Milly Stephenson
 Fredric March como Sarxento Al Stephenson
 Dana Andrews como Capitán Fred Derry
 Teresa Wright como Peggy Stephenson
 Virginia Mayo como Marie Derry
 Cathy O'Donnell como Wilma Cameron
 Hoagy Carmichael como Tío Butch Engle
 Harold Russell como Homer Parrish
 Gladys George como Hortense Derry
 Roman Bohnen como Pat Derry
 Ray Collins como Mr. Milton
 Minna Gombell como Mrs. Parrish
 Walter Baldwin como Mr. Parrish
 Steve Cochran como Cliff
 Dorothy Adams como Mrs. Cameron
 Don Beddoe como Mr. Cameron
 Marlene Aames como Luella Parrish
 Charles Halton como Prew
 Ray Teal como Mr. Mollett
 Howland Chamberlain como Thorpe
 Dean White como Novak
 Erskine Sanford como Bullard
 Michael Hall como Rob Stephenson
 Victor Cutler como Woody Merrill
 Robert Karnes como Sarxento técnico

 Notas 

 Véxase tamén 

 Ligazóns externas 

 Ficha en AllMovie 
 Ficha en RottenTomatoes 

Categoría:Filmes de 1946
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por William Wyler
Categoría:Filmes sobre a segunda guerra mundial
Categoría:Filmes sobre aviación dos Estados Unidos de América
Categoría:Óscar ó mellor filme
Categoría:Filmes cuxo director gañou o Óscar ó mellor director
Categoría:Filmes preservados no National Film Registry
Categoría:Filmes de 1946 con versión en galego